stanford-oval/wikipedia huggingface dataset:
פלפל חריף
שימושים > במטבח

הפלפל החריף המהווה מרכיב חשוב במטבח המקסיקני ובמטבח דרום ארצות הברית, ומהווה חלק עיקרי במספר תבשילים ידועים, כגון התבשיל הלאומי של טקסס, צ'ילי קון קרנה. אף על פי שהגיע לאפריקה ולאסיה רק לאחר גילוי אמריקה, הפלפל החריף משמש רבות במטבחים מזרח אסייתים רבים, למשל המטבח התאילנדי והסיני, ושם אף פותחו מספר זנים של צ'ילי (לדוגמה הזן פלפל פונה שמיים (אנ') הסיני ופלפל עין הציפור (אנ') התאילנדי). הצ'ילי פופולרי גם במטבחי צפון אפריקה ובמזרח התיכון, לדוגמה בממרחים כמו זחוק ואריסה. בצפון הודו נהוג לנגוס בפלפל צ'ילי טרי במהלך הארוחה, וחלק מהמאכלים מוגשים עם פלפלי צ'ילי ירוקים כתוספת, לצד פרוסות עגבניות וליים. באיטליה נהוג לפזר פתיתי צ'ילי מיובש כתוספת לפיצה. המטבח היפני, הקוריאני והפיליפיני עושים אף שימוש בעלי הצמח [דרוש מקור].
שימושים > בתחום הרפואה והבריאות

בשנים האחרונות נעשה שימוש בקפסיאצין במשככי כאבים מקומיים, בעיקר לנפגעי כוויות וכאבי פרקים כרוניים. בעבר נהוג היה לחשוב שאכילת פלפלים חריפים גורמת לכיבים פפטים, אך תאוריה זו הופרכה כשהתגלתה הבקטריה הֶלִיקוֹבַּקְטֶר פִּילוֹרִי האחראית להיווצרות כיבים. מאז נעשו מחקרים שהראו כי אכילת מזון חריף מקטינה את הסיכוי להתפתחות הבקטריה בקיבה ומאיצה את ההחלמה מכיבים.
הערות שוליים

↑  world record, Hottest chilli pepper, guinness records, ‏23 באוגוסט 2023
↑  M. N. Satyanarayana, Capsaicin and gastric ulcers, Critical Reviews in Food Science and Nutrition 46, 2006, עמ' 275–328 doi: 10.1080/1040-830491379236
| עשבי תיבול ותבלינים קולינריים |
| --- | --- | --- |
| עשבי תיבול | ריחן מצוי (בזיליקום) • עלי דפנה • תמכה (צ'רוויל) • שום העירית (צ'ייווס) • כוסברה • עלי קארי • שמיר • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • נענע • אורגנו • פטרוזיליה • רוזמרין • מרווה (סייג') • צתרה (סייבורי) • חומעה (סורל) • לענה (טרגון) • קורנית |  |
| תבלינים | פלפל אנגלי • אניס • פלפל שחור • פלפל ברזילאי • כרוויה (קימל) • הל • פלפל חריף (פלפל קאיין • צ'יפוטלה • פלפל אדום כתוש • חלפניו • טבסקו) • קינמון • ציפורן • כמון (קצח תרבותי) • שבת ריחני (שמיר) • שומר • גרגרנית יוונית • גלנגל • שום • זנגביל • חזרת הגינה • לימון פרסי • שוש קירח • מסטיקא • מחלב • קצח תרבותי • מוסקט • אבקת בצל • פפריקה • פלפל פרואני • זרעי רימון • זרעי פרג • זעפרן • שומשום • פלפל סצ'ואן • כוכב אניס • אוג (סומאק) • תמרהינדי • טונקה • כורכום • ואסאבי • יוזו • גרידת פרי הדר |  |
| תערובות | אג'יקה • בהרט • ברבר • בוקה גרני • צ'אט מסאלה • אבקת קארי • דקה (מטבל) • תערובת חמשת התבלינים • גאראם מסאלה • אבקת שום • מלח שום • אריסה • חוויאג' • ארב דה פרובאנס •  חמלי סונלי • Italian seasoning (אנ') • פלפל לימון • Mixed Spice • פאמפקין ספייס • ראס אל חנות • שארנה סול • טאביל • טנדורי מסאלה • זעתר |  |
| --- | --- |
בקרת זהויות :  NKC: ph884828 
ייבוש פלפלים חריפים בעיירה רוביני, קרואטיה
מגילת סתרים (ברסלב)

|  מידע כללי |
| --- | --- |
 מאת:  רבי נחמן מברסלב
 הוצאה
 תאריך הופעה ראשונה:  צבי מרק, ירושלים ה'תשס"ו
 מספר עמודים:  11
 מהדורות נוספות
 כתבי יד:  כתב יד ר' אלתר טפליקר    כתב היד "שיחות מאנ"ש"    כתב יד ר' נתן ליברמנש
 
מגילת סתרים הוא שמה של מגילה שתוכנה נשמר בסוד במשך מאתיים שנה, ובה נכתב חזונו המשיחי הסודי של רבי נחמן מברסלב. במגילה מתוארת השתלשלות האירועים שעתידה להיות על פי דעתו בזמן ביאת המשיח, והיא מוצפנת ברובה בראשי תיבות.
המגילה הייתה הסוד השמור ביותר בחסידות ברסלב, ורבי נחמן הסתיר אותה אפילו מתלמידיו הקרובים ביותר, כגון רבי אהרון, רב העיר ברסלב. האחרון שקיבל במסורת את פשרה המלא היה ככל הנראה הרב אברהם חזן.
היסטוריה > מסירת הסוד מפי רבי נחמן

בה' באב ה'תקס"ו (1806) נמסר חלקו הראשון של התיאור, בעת נסיעת רבי נחמן מלדיז'ין לטפליק. התלמידים ובראשם רבי נתן שטרנהרץ ורבי נפתלי וינברג מנמירוב ליוו את הרבי ביציאה מהעיר, ובמשך כשעתיים תיאר להם רבי נחמן את חזונו. בסופם הורה לשמור את השיחה בסוד, ולכותבה ברמז בלבד. רוב השיחה נשכחה ומיעוטה שרד.
החלק השני נמסר אף הוא לר' נתן ולר' נפתלי על ידי רבי נחמן בברסלב, בביתו או בבית מדרשו, שלוש שנים לאחר מכן, בח' באב ה'תקס"ט (21.7.1809). תיאור זה חופף בחלק מפרטיו לשיחה הקודמת, והוא שרד ברובו בכתב יד, מוצפן בראשי תיבות.
היסטוריה > שושלת העברת המגילה

קיימת מסורת בקרב חסידי ברסלב כי יש רק אדם יחיד בכל דור היודע את פשר המגילה. בפועל נחשפו במשך השנים מספר אנשים בכל דור לכתבי היד של המגילה, אך נראה שלא כולם אכן ידעו לפענחה.
בין האנשים שנחשפו אליה נמנים רבי נתן ורבי נפתלי מנמירוב בתחילת המאה ה-19, ותלמידיהם רבי נחמן חזן, רבי נחמן גולדשטיין ורבי אהרון מליפוביץ' באמצע המאה. בסוף המאה ה-19 ותחילת המאה ה-20 נמנים עם קוראיה הרב אלתר טפליקר, הרב אברהם חזן והרב אברהם שטרנהרץ.
במהלך המאה ה-20 נחשפו אליה בהזדמנויות שונות כעשרה מרבני החסידות, חלקם גם העתיקו אותה וניסו לפענח את המגילה בהצלחה חלקית.
בשנת 2006 פרסם חוקר החסידות פרופ' צבי מרק את צילום אחד מכתבי היד העתיקים של המגילה, יחד עם פענוח של רוב ראשי התיבות. על ספר זה זכה בפרס על שם ארנולד ויז'ניצר מטעם האוניברסיטה העברית לספר הטוב ביותר בין השנים 2005–2007 בנושא חקר תולדות ישראל.
תוכן המגילה > המגילה הקצרה

למגילה שני חלקים שמקבילים חלקית זה לזה ולהלן תיאור תוכן המגילות כפי שעולה מדברי מרק. החלק הראשון של המגילה שמקורו בשנת ה'תקס"ו מתאר את עליית קרנו של המלך המשיח בעיני מלכי אומות העולם. המלכים יתנו לו דברי ערך, שתמורתם יקבל את קרקעות ארץ ישראל מהסולטאן העות'מאני (ה'תוגר'). לאחר מכן יבנה ארמונות בעיר המלוכה לו ולכל המלכים, ייטע פרדס שבו יגדל צמחי מרפא ויישא דרשה יומית אחת לעם ישראל ואחת לאומות העולם.
תוכן המגילה > המגילה הארוכה

החלק השני שנמסר בשנת ה'תקס"ט, ובו פירוט נוסף לתהליך שתומצת במגילה הקצרה. בחלק זה מתואר כי גילו של מלך המשיח יהיה 12 שנים בלבד. תחילת דרכו תהיה כרב גדול בישראל, לאחר מכן יקבל בעסקאות חליפין את ארץ ישראל, יקדש אותה ויהפוך למלך ישראל. בהמשך יהיה לקיסר האומות כולם.
השפעתו של מלך המשיח תושג באמצעות קסם אישי, חוכמה פורצת דרך ויצירה מוזיקלית חדשנית. אלה יביאו את מאזיניו ל'כלות הנפש'. בנוסף, הוא ינסח תפילות ו'נימוסים' עבור בני אומות העולם, ויקיים סדר יום של טיפול בחולים, התבודדות, תפילה ונגינה.
ניתוח המגילה

מהמגילה נעדרים נושאים מרכזיים בתפיסה הקלאסית של המשיח ביהדות. לדוגמה מלחמת גוג ומגוג נעדרת לחלוטין וכמוה שאר המאפיינים האפוקליפטיים של אחרית הימים. פרופ' מרק הצביע גם על העדר אזכורו של בית המקדש כראוי לתשומת לב, והתאמתו להגות הברסלבית כי הצדיק הוא מרכז העולם.
הדים במשנתו של רבי נחמן נמצאו לנושאים שונים במגילה. מרק הציג שורה מהם, וביניהם את אימרת רבי נחמן כי "משיח יכבוש את העולם ללא ירייה אחת", וש"עיקר כלי זינו (נשקו) של משיח הוא התפילה". מרק הראה כי המשיח מתואר כבן-דמותו של רבי נחמן ביחסו לניגון, לרפואה, לחוכמה, לאומות העולם ולנשיאת החן וקסמו האישי של הצדיק.
ראו גם

הספר הנשרף
לקריאה נוספת

צבי מרק, מגילת סתרים: חזונו המשיחי הסודי של רבי נחמן מברסלב. הוצאת אוניברסיטת בר-אילן, 2006. מסת"ב 9652263273. גרסה מקוונת של הספר (לבעלי הרשאה), באתר "כותר"
הערות שוליים

↑  אברהם חזן, אבני"ה ברזל, ירושלים: שמואל הורוויץ, ה'תשמ"ג, עמ' כט-ל
↑  יוסף וייס, מחקרים בחסידות ברסלב, ירושלים, ה'תשנ"ה, עמ' 189-214
↑  נתן שטרנהרץ, י"א, ימי מוהרנ"ת, כרך א, ראשונה, לבוב: נחמן גולדשטיין, ה'תרל"ד
↑  כגון הרב הירש לייב ליפל, הרב נתן צבי קניג, הרב לוי יצחק בנדר, הרב מיכל דורפמן, הרב גדליה פליער, הרב אליעזר שיק, הרב נתן ליברמנש והרב חיים קרמר
↑  מרק, מגילת סתרים, עמ' 21-33
↑  ליקוטי מוהר"ן – חלק ראשון, תורה ב
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • הספר הנשרף • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • ימי מוהרנ"ת • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
פסטוב

פאסטוב (באוקראינית: Фа́стів; ברוסית: Фастов) היא עיר במחוז קייב, במרכז אוקראינה. העיר משמשת כמרכז האדמיניסטרטיבי של נפת פאסטוב. העיר עצמה היא נפה נפרדת בתוך נפת פאסטוב. מספר התושבים המוערך (נכון ל-2022) הוא 44,014. העיר שוכנת על גדות הנהר יאנובה.
בעת בניית בית הספר המקיף קומרוב (מס' 4), נמצא שלד אדם מן התקופה הפלאוליתית המאוחרת, שהיה צייד סוסים וממותות. דבר המרמז על ישוב אנושי במקום לפני כ-20,000 - 25,000 שנים.
העיר מוזכרת לראשונה בשנת 1390, אז הנסיך ולדימיר תבע את בעלותו על העיר ממשפחת הנסיך רוזונובסקי. העיר התפתחה תחת שלטונם של הנסיך אולג ואיגור, אז נשלחו בנאים מקייב על מנת לבנות ולפתח את העיר.
עקב מיקומה בצומת מסילות רכבת, פסטוב היא תחנה חשובה במסלול הרכבת ממרכז אירופה אל רוסיה ואסיה. בעיר פועלת תעשיית בירה ומכונאות. אם כי רוב התושבים הם עובדי חברת הרכבות האוקראינית.
פאסטוב היא עיר היסטורית, ששרדה את מלחמות הקוזקים (כולל תקופת חורבן והתיישבות מחדש). מקומות בולטים בעיר: פוקרובסקה צרקבה (כנסייה אורתודוקסית מהמאה ה-17, על שם מנהיג קוזקי סימון פלאיי), וכנסייה קתולית (מראשית המאה ה-20).
יהודי פאסטוב

בעיר פעל במשך תקופה קצרה, רבי אברהם המלאך, שאף קבור במקום. בשנת 1919 התרחש טבח פסטוב, שבו חיילי הצבא הלבן הרגו כ-1,500 יהודים.
בשנת 1941 הרגו הנאצים כ-1,500 מיהודי העיר, היהודים נקברו בקבר אחים בבית הקברות היהודי. שמות 229 מהם, שחברי הקהילה היהודית היו מסוגלים להזכר חקוקים על אנדרטה שהוקמה על קברם. האנדרטה הוקמה במימונו של יליד העיירה מיכאל פולק שהיגר לשיקגו.
הערות שוליים

↑  פתיחת האנדרטה בתקשורת האוקראינית
| --- | --- |
בקרת זהויות :  NLI: 987007518412005171  NKC: ge1186842 
ערך זה הוא קצרמרבנושא יישובים באוקראינה. אתם מוזמנים לתרום לוויקיפדיה ו.
1702 בצרפת

| 0 | 1 | 2 | 3 |
| --- | --- | --- | --- |
| «««  1701   1700  1699 |  דגל צרפת | 1702  בצרפת |  »»»  1703   1704   1705 |
כל ערכי השנים בצרפת • אירועים בולטים בעולם ב-1702 היסטוריה של צרפת • פורטל צרפת • לוח שנה של שנת 1702
שנת 1702 בצרפת הייתה השנה בה ציינה צרפת 715 שנות לאום.
מנהיגים

מונרך - לואי הארבעה עשר, מלך צרפת
אירועים

1 בפברואר – קרב סרמונה
16 ביוני ל-12 בספטמבר – המצור של לנדאו
15 באוגוסט – קרב לוזרה
14 באוקטובר – קרב של פריידלינגן
23 באוקטובר – קרב מפרץ ויגו.
הקרב של מפרץ ויגו, צויר על ידי לודולף בקהויזן
ג'ון טיניסווד

| --- | --- |
אין תמונה חופשית
 לידה:  26 באוגוסט 1912 ליברפול, הממלכה המאוחדת 
 פטירה:  25 בנובמבר 2024  (בגיל 112) סאות'פורט, הממלכה המאוחדת 
 שם לידה:  John Alfred Tinniswood 
 מדינה:  הממלכה המאוחדת 
 
ג'ון אלפרד טיניסווד (באנגלית: John Alfred Tinniswood;‏ 26 באוגוסט 1912 – 25 בנובמבר 2024) היה גבר בריטי שחי מעל גיל 110 והגבר המבוגר ביותר בעולם (אנ') מ-29 ביוני 2024 עם מותו של שי פינג בן ה-112 מסין ועד למותו בגיל 112 שנים ו-91 ימים.
במותו ב-25 בנובמבר 2024 יואאו מריניו נטו היה לגבר החי המאומת המבוגר ביותר בעולם (אנ').
ביוגרפיה

ג'ון אלפרד טיניסווד נולד ב-26 באוגוסט 1912 בליברפול, לנקשייר (כיום מרזיסייד) אנגליה. לג'ון ברנרד ואדה טיניסווד במהלך מלחמת העולם השנייה, הוא לא יכול היה להתגייס כחייל בשל ראייתו הירודה, וכתוצאה מכך, הוא מילא תפקיד ניהולי בחיל השכר של הצבא המלכותי כרואה חשבון ומבקר, הוא עסק גם במשימות לוגיסטיות, כמו איתור חיילים תקועים וארגון אספקת מזון. הוא פגש את אשתו לעתיד, בלודין (לבית רוברטס) במהלך המלחמה הם נישאו ב-1942, וב-1943 נולדה בתם היחידה סוזן, טיניסווד המשיך לעבוד כרואה חשבון בדואר המלכותי הבריטי ו־Shell-Mex ו-BP לפני פרישתו ב-1972 בלודין מתה מסרטן ריאות ב-1986, לאחר 44 שנות נישואים.
עם פרישתו הפך טיניסווד פעיל בכנסייה הרפורמית המאוחדת, שם הוא היה זקן וגם נשא דרשות בגיל 99, הוא עבר לבית אבות בסאות'פורט יום הולדתו ה-110 באוגוסט 2022 לווה בהופעת מוזיקה חיה בביתו, והוא גם קיבל שעון מחווה לליברפול FC, שטיניסווד היה מעריץ נלהב שלה במותו היו לו ארבעה נכדים ושלושה נינים.
כאדם המבוגר ביותר בעולם

ב-25 בספטמבר 2020, הפך טיניסווד לגבר הבריטי החי המבוגר ביותר עם מותו של הארי פרנסמן בן ה-108 בראיונות שנתנו בימי הולדתו ה-109 וה-111, הוא הצהיר כי המפתח לאריכות חייו הוא "מתינות" לאחר שהוכר על ידי שיאי גינס כאדם המבוגר ביותר בעולם, הוא גם הצהיר כי אריכות חייו הייתה ב"סתם מזל", עוד אמר "אני לא יכול לחשוב על סודות מיוחדים שיש לי".
ב-2 באפריל 2024, עם מותו של חואן ויסנטה פרז בן ה-114 מוונצואלה, הוכרז טינסווד כאדם החי המבוגר ביותר בעולם וקיבל הכרה משיאי גינס יומיים לאחר מכן. עם זאת, האיש הסיני שי פינג והצרפתי ז'ורז' תומאס, שניהם נולדו בנובמבר 1911, היו מבוגרים יותר וטרם אומתו על ידי חוקרים. טיניסווד הפך לגבר האירופי המבוגר ביותר ב-1 ביוני 2024, עם מותו של תומאס, וב-29 ביוני, לאחר מותו של שי, הפך למעשה לאדם המבוגר בעולם.
בשל תפקידו האדמיניסטרטיבי והלוגיסטי במהלך מלחמת העולם השנייה, נאמר שהוא גם " הגבר הוותיק ביותר ששרד בעולם במלחמת העולם השנייה" לאחר שהוכר על ידי גינס.
טיניסווד מת בסאות'פורט ב-25 בנובמבר 2024 בגיל 112 שנים ו-91 ימים.
ראו גם

האנשים החיים המבוגרים ביותר
האנשים המבוגרים ביותר שתועדו
יואאו מריניו נטו
הערות שוליים

↑  הדס נתנאל, האדם המבוגר ביותר בעולם הלך לעולמו, באתר עכשיו 14, 26 בנובמבר 2024
↑  אלי קליין, נולד כשהטיטניק טבעה: האיש המבוגר בעולם חגג יום הולדת ונתן עצות לחיים ארוכים, באתר בחדרי חרדים, 26 באוגוסט 2024
↑  "Great-grandad, 111, is now the world's oldest man". BBC News (באנגלית). 5 באפריל 2024. נבדק ב-5 באפריל 2024. {{cite web}}:  (עזרה)
↑  John Tinniswood Becomes the World's Oldest Living Man at 111 Years Old - LongeviQuest, LongeviQuest, ‏4 באפריל 2024
↑  Olivia Petter, UK’s oldest man puts long life down to fish and chips every Friday, The Independent, ‏28 באוגוסט 2021
↑  Alex Barton, World's oldest man, 111, says weekly fish and chips are key to his long life, The Telegraph, ‏5 באפריל 2024
1 2  "World's oldest man dies aged 112 at Southport care home". BBC News. 26 בנובמבר 2024. נבדק ב-26 בנובמבר 2024. {{cite web}}:  (עזרה)
↑  "UK's oldest man celebrates 110th birthday and shares secret to long life". The Independent (באנגלית). 28 באוגוסט 2022. נבדק ב-5 באפריל 2024. {{cite web}}:  (עזרה)
↑  Atwal, Sanj (5 באפריל 2024). ""It's pure luck": Inside the life of world's oldest man as he takes title aged 111". Guinness World Records. נבדק ב-5 באפריל 2024. {{cite web}}:  (עזרה)
↑  "Guinness World Records: New oldest living man in the world is John Tinniswood of the United Kingdom, aged 111 – Gerontology Research Group" (באנגלית). נבדק ב-2024-04-08.
↑  Fletcher, Andrew (23 באוגוסט 2023). "'Everything in moderation' says UK's oldest man as he celebrates 111th birthday". ITVX. נבדק ב-5 באפריל 2024. {{cite web}}:  (עזרה)
↑  ציקי ברנדוין, פיש אנד צ'יפס וארוחות משתנות: האדם המבוגר בעולם חשף את הרגלי התזונה שלו, באתר ערוץ 7, 26 באוגוסט 2024
↑  אלכס נירנבורג, נולד כשטיטאניק טבעה: זהו האיש המבוגר בעולם, באתר כאן – תאגיד השידור הישראלי, 7 באפריל 2024
↑  "British man claims the crown of the world's oldest man at age 111 - CBS News". www.cbsnews.com (באנגלית). 2024-04-06. נבדק ב-2024-04-08.
↑  יענקי פרבר, הלך בטרם עת: האדם המבוגר בעולם מת בגיל 112, באתר בחדרי חרדים, 26 בנובמבר 2024
ניסיון ההתנקשות בדונלד טראמפ בפלורידה (ספטמבר 2024)

| --- | --- |

רות' נעצר לאחר ניסיון ההתנקשות
 תאריך:  15 בספטמבר 2024
 מקום:  וסט פאלם ביץ', פלורידה, ארצות הברית
 מטרה:  דונלד טראמפ
 קואורדינטות:  26°39′58″N 80°05′54″W﻿ / ﻿26.666111111111°N 80.098333333333°W﻿ / 26.666111111111; -80.098333333333
 סוג:  ניסיון התנקשות, אלימות פוליטית
 נשק:  רובה בסגנון SKS(אנ')
 הרוגים:  0
 פצועים:  0
 מבצע:  ראיין וסלי רות'
 מספר מפגעים:  1
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי ניסיון ההתנקשות בדונלד טראמפ בפלורידה(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי ניסיון ההתנקשות בדונלד טראמפ בפלורידה he
 
ניסיון ההתנקשות בדונלד טראמפ במועדון הגולף אירע ב-15 בספטמבר 2024. סוכן השירות החשאי ירה בחשוד, שזוהה מאוחר יותר כראיין וסלי ראות' (אנ') בן ה-58, אשר נצפה מסתתר עם רובה בשיחים במועדון הגולף טראמפ אינטרנשיונל (אנ') בווסט פאלם ביץ' שבפלורידה. ראות' נמלט מהמקום ומאוחר יותר נלכד במחוז מרטין. התקרית התרחשה כאשר דונלד טראמפ, נשיא ארצות הברית לשעבר והמועמד מטעם המפלגה הרפובליקנית לבחירות לנשיאות 2024, שיחק גולף במועדון. הרשויות סבורות שכוונתו של ראות' הייתה לרצוח את טראמפ. לא דווח על פצועים והבולשת הפדרלית של ארצות הברית (FBI) חוקרת את האירוע כניסיון התנקשות.
רקע

התקרית התרחשה 64 ימים לאחר ניסיון התנקשות קודם בפנסילבניה בו תומאס מת'יו קרוקס הצליח לפצוע את טראמפ באוזנו. בעקבות ניסיון ההתנקשות ההוא האבטחה של טראמפ הוגברה לרמה גבוהה מזו הניתנת בדרך כלל לנשיאים לשעבר. ביום בו אירע ניסיון ההתנקשות במועדון הגולף הביקור של טראמפ לא היה מתוכנן ולכן מגרש הגולף לא היה מאובטח באופן המקסימלי.
ניסיון ההתנקשות

ביום בו אירע ניסיון ההתנקשות טראמפ שיחק גולף במועדון הגולף טראמפ אינטרנשיונל בווסט פאלם ביץ' שבפלורידה יחד עם חברו טייקון הנדל"ן, סטיבן ויטקוף. סוכני השירות החשאי אשר הסתובבו במגרש הגולף הבחינו באדם שמכוון רובה אשר היה ממוקם במרחק של 400 מטרים מהמקום. בשעה 13:31 סוכן של השירות החשאי ירה לעבר החשוד, אשר הפיל את נשקו ונמלט מהמקום ברכב. בעקבות כך סוכני השירות החשאי הוציאו מהמקום את דונלד טראמפ אשר לא נפגע. המתנקש לא הספיק לירות על טראמפ. עד שהיה במקום הספיק לצלם את הרכב של המתנקש, והדבר סייע לרשויות לאתר אותו בהמשך.
רות' נלכד בהמשך בכביש המהיר מס' 95 על ידי סגניו של השריף של מחוז מרטין. הרשויות מצאו ברכבו רובה בסגנון SKS, תחמושת וציוד הישרדות.
המתנקש

המתנקש היה ראיין וסלי רות', תושב הוואי בן 58 אשר היה בעל עסק לבניית סככות.
בעוד שבבחירות לנשיאות ארצות הברית בשנת 2016 רות' בחר בדונלד טראמפ, בהמשך הוא שינה את דעתו והביע חרטה על הצבעתו. הוא החל לבקר בגלוי את טראמפ, והביע, בין היתר, תמיכה בברני סנדרס, טולסי גבארד וניקי היילי. בשנת 2023 רות' פרסם ספר בו מתח ביקורת חריפה על טראמפ ועודד את ממשלת איראן "להרגיש חופשיה" להתנקש בחייו, וגם בחייו של כותב הספר עצמו, ראיין רות',  מפני שתמך בעבר בטראמפ.
רות' ניסה להצטרף לצבא אוקראינה בשנת 2022 בעקבות הפלישה הרוסית לאוקראינה, אך נדחה בשל גילו ומשום שהוא חסר ניסיון צבאי.
לרות' היו מעל ל-100 אישומים פליליים קודמים, בעיקר על עבירות קלות.
חקירת ניסיון ההתנקשות

הבולשת הפדרלית מובילה את חקירת האירוע, בשיתוף השירות החשאי של ארצות הברית ומשרד השריף של מחוז פאלם ביץ'. ה-FBI מתייחס לתקרית כאל ניסיון התנקשות.
זמן קצר לאחר התקרית, קשרו כוחות אכיפת החוק את לוחיות הרישוי של רכב השטח ששימש את רות' למשאית פורד משנת 2012 שדווחה כגנובה. העד שהבחין בחשוד הנמלט זיהה את רות' לאחר שנלקח למעצר. נתונים מהטלפון הנייד שלו הראו שהוא הגיע למגרש הגולף בשעה 01:59, שם המתין כ-12 שעות.
ב-12 בספטמבר, שלושה ימים בלבד לפני ניסיון ההתנקשות, החליף רות' הודעות וואטסאפ עם אנשי קומנדו בריטים מאפגניסטן על גיוס למלחמת רוסיה-אוקראינה. החשבון של רות' באפליקציה כלל מספר דיונים עם כוחות מיוחדים מאפגניסטן, כיצד להגיע לאוקראינה כדי להצטרף במלחמה. כל תכתובות הצ'אט בחשבון של רות' נבדקו בנובמבר 2024 על ידי האינדפנדנט וחברת החדשות לייטהאוס רפורטס(אנ').
ב-24 בספטמבר, מצאו סוכני FBI מסמכים שכללו רשימה בכתב יד של מקומות שבהם הנשיא לשעבר הופיע או היה צפוי להיות נוכח, מתוארכים מאוגוסט עד אוקטובר. הם גם גילו שהנתונים בשני הטלפונים הסלולריים שנמצאו ברכב השטח של רות' הראו שבמספר מקרים בין ה-18 באוגוסט ל-15 בספטמבר, רוט עקב אחר טראמפ ליד מגרש הגולף שלו ובסמוך לביתו במאר-א-לאגו.
עדויות לנסיון ההתנקשות
רובה SKS חצי-אוטומטי ששימש לכאורה את רות' בנסיון ההתנקשות
הרובה, שמספרו הסידורי נמחק
הפתק שכתב רות' מספר חודשים לפני ניסיון ההתנקשות
ראו גם

ניסיון ההתנקשות בדונלד טראמפ בפנסילבניה (יולי 2024)
ניסיונות התנקשות בנשיאי ארצות הברית
אחוזת דאונטון 2: עידן חדש

| --- | --- |

כרזת הסרט בעברית
 מבוסס על:  "אחוזת דאונטון" מאת ג'וליאן פלוז
 בימוי:  סיימון קרטיס
 הופק בידי:  גארת נים ליז טרוברידג'
 תסריט:  ג'וליאן פלוז
 שחקנים ראשיים:  יו בונוויל אליזבת מקגאוורן מגי סמית' מישל דוקרי לורה קרמייקל ג'ים קרטר פיליס לוגן
 מוזיקה:  ג'ון לון 
 צילום:  אנדרו דאן
 מדינה:  הממלכה המאוחדת הממלכה המאוחדת ארצות הברית ארצות הברית
 חברת הפקה:  Carnival Films Focus Features
 חברה מפיצה:  ארצות הברית Focus Features סרטי יוניברסל (הפצה בינלאומית)
 שיטת הפצה:  וידאו על פי דרישה 
 הקרנת בכורה:  הממלכה המאוחדת 29 באפריל 2022 ישראל 19 במאי 2022 ארצות הברית 20 במאי 2022
 משך הקרנה:  125 דק' 
 שפת הסרט:  אנגלית 
 סוגה:  דרמה היסטורית 
 סרט קודם:  "אחוזת דאונטון" (2019)
 סרט הבא:  Downton Abbey 3 
 אתר רשמי
 דף הסרט ב־IMDb
 
אחוזת דאונטון 2: עידן חדש (באנגלית: Downton Abbey: A New Era) הוא סרט דרמה היסטורי המהווה המשך לסרט "אחוזת דאונטון" משנת 2019. שני הסרטים נכתבו על ידי ג'וליאן פלוס, יוצר וכותב סדרת הטלוויזיה באותו השם, כאשר את סרט ההמשך ביים סיימון קרטיס, שהחליף את מייקל אנגלר שהיה אמון על בימוי הסרט הראשון.
הסרט עלה לאקרנים בממלכה המאוחדת ב-29 באפריל 2022, בישראל ב-19 במאי 2022, ובארצות הברית ב-20 במאי 2022.
צוות השחקנים והדמויות

יו בונוויל – רוברט קרולי, הרוזן השביעי מגרנתהם.
סמנתה בונד – ליידי רוזמונד פיינסוויק
לורה קרמייקל – אדית פלהאם (לבית קרולי), המרקיזה מהקסהאם.
ג'ים קרטר – צ'ארלס קרסון
ראקל קאסידי – פיליס בקסטר
פול קופלי – אלברט מייסון
ג'ונתן קוי – ג'ורג' מארי
ברנדן קויל – ג'ון בייטס
יו דנסי – ג'ק ברבר
מישל דוקרי – ליידי מרי טלבוט (לבית קרולי)
קווין דויל – ג'וזף מולסלי
מייקל סי פוקס – אנדי פרקר
ג'ואן פרוגט – אנה בייטס
רוברט ג'יימס-קולייר – תומאס בארו
הארי האדן-פטון – הרברט "ברטי" פלהאם, המרקיז מהקסהאם.
לורה האדוק – מירנה דלגליש
סו ג'ונסטון – מיס דנקר
אלן ליץ' – טום ברנסון
פיליס לוגן – אלסי קרסון
אליזבת מקגאוורן – קורה קרולי, הרוזנת מגרנתהם.
סופי מקשרה – דייזי פרקר
טאפנס מידלטון – לוסי ברנסון
לסלי ניקול – בריל פטמור
מגי סמית' – ויולט קרולי, הרוזנת האלמנה מגרנתהם.
דאגלס רייט – ריצ'רד "דיקי" גריי, לורד מרטון.
אימלדה סטונטון – מוד, ליידי בגשו.
דומיניק וסט – גאי דקסטר
פנלופי וילטון – איזובל גריי, ליידי מרטון.
נטלי ביי
ג'ונתן סאקי
הפקה > פיתוח

לאחר עליית הסרט הראשון לאקרנים בשנת 2019, היוצר ג'וליאן פלוז וצוות ההפקה הצהירו שכבר יש להם רעיונות להפקת סרט המשך. בינואר 2020, דווח שפלוז יתחיל לעבוד על תסריט הסרט ההמשך לאחר שיסיים את התסריט עבור סדרת הדרמה "העידן המוזהב". בספטמבר 2020, ג'ים קרטר, המגלם את דמותו של קרסון, אישר כי תסריטו של סרט ההמשך נכתב, ובפברואר 2021, יו בונוויל, המגלם את דמותו של רוברט, הצהיר בראיון ל-BBC Radio 2 שברגע שצוות השחקנים יחוסן נגד מגפת הקורונה, הסרט יופק.
ב-25 באוגוסט 2021, הוכרז שמו הרשמי של הסרט: "Downton Abbey: A New Era" (בתרגום חופשי לעברית: "אחוזת דאונטון: עידן חדש").
הפקה > ליהוק

מרבית צוות השחקנים הראשי של הסרט הראשון שבו לגלם את דמויותיהם. בנוסף, לצוות השחקנים לוהקו יו דאנסי, לורה האדוק, נטלי ביי ודומיניק וסט.
הפקה > צילומים

צילומי הסרט התעתדו במקור להתקיים בין 12 ביוני ל-12 באוגוסט 2021, בהמפשייר, אנגליה, אך מנגד, "דדליין הוליווד" אישרה כי הצילומים החלו באמצע אפריל 2021. ב-16 ביולי 2021, הודיעה אליזבת מקגאוורן בפוסט בחשבון האינסטגרם הפרטי שלה כי היא סיימה את הצילומים.
הפצה

הסרט התעתד לעלות לאקרנים בבתי הקולנוע ב-22 בדצמבר 2021, לפני שנדחה ל-18 במרץ 2022, ולאחר מכן שוב ל-29 באפריל בבריטניה, וב-20 במאי בארצות הברית. הסרט אף נעשה זמין לצפייה בשירות "Peacock" ב-4 ביולי, 45 ימים לאחר עלייתו לאקרנים בבתי הקולנוע האמריקאיים. הסרט הוקרן לראשונה בכיכר לסטר שבלונדון ב-25 באפריל 2022.